**„Mosonmagyaróvár Térségi Társulás Tanácsa**

a közalkalmazottak jogállásáról szóló 1992.évi XXXIII. törvény 20/B.§ alapján

pályázatot hirdet

Kistérségi Gyermekjóléti és Családsegítő Szolgáltató Központ

magasabb vezető beosztás ellátására.

**A közalkalmazotti jogviszony időtartama**: határozatlan idejű közalkalmazotti jogviszony

**Foglalkoztatás jellege**: teljes munkaidő

**A vezetői megbízás időtartama**: a vezetői megbízás határozott időre, 5 évre szól.

**A munkavégzés helye**: 9200 Mosonmagyaróvár, Vasutas u. 10.

**A beosztáshoz tartozó, illetve a vezetői megbízással járó lényeges feladatok**:

Az intézmény alapító okiratában, alapdokumentumaiban és a működést meghatározó jogszabályokban meghatározott feladatok szakszerű, jogszerű és gazdaságos ellátása, az intézmény irányítása, ellenőrzése.

Az intézmény közfeladatai: családsegítés, közösségi ellátások/szenvedélybetegek részére nyújtott szolgáltatás, gyermekjóléti szolgáltatás.

**Illetmény és juttatások:** Az illetmény megállapítására és a juttatásokra a közalkalmazottak jogállásáról szóló 1992.évi XXXIII. törvény és e törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000.(XII.26.) Korm.rendelet rendelkezései az irányadók.

**Pályázati feltételek:**

* magyar állampolgárság,
* büntetlen előélet, és nem áll cselekvőképességet kizáró vagy korlátozó gondnokság alatt,
* a közalkalmazottak jogállásáról szóló 1992. évi XXXIII. törvény 20.§ (2c) bekezdésében meghatározott követelményeknek való megfelelés,
* rendelkezzen:

- az 1/2000.(I.7.)SZCSM rendelet 3.sz.mellékletében foglaltak szerinti felsőfokú képesítéssel

- a 15/1998.(IV.30.) NM rendelet 2. sz. mellékletében foglaltak szerinti felsőfokú képesítéssel

- a közalkalmazottak jogállásáról szóló 1992.évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000.(XII.26.) Korm. rendelet 3.§(3) bekezdésében meghatározott szakmai gyakorlat,

- az intézménnyel közalkalmazotti jogviszonyban áll, illetve akivel ilyen jogviszonyt létesítenek,

- vagyonnyilatkozat-tételi kötelezettség teljesítése.

**A pályázat elbírálásánál előnyt jelent:**

* legalább 5 év vezetői gyakorlat
* felhasználói szintű számítástechnikai ismeret
* B kategóriás vezetői engedély
* idegen nyelv ismerete

**A pályázat részeként benyújtandó iratok, igazolások:**

* az álláshely betöltéséhez szükséges végzettség, szakképzettség meglétét igazoló okmányok másolata,
* kilencven napnál nem régebbi hatósági bizonyítvány büntetlen előélet igazolásáról, valamint annak igazolásáról, hogy a közalkalmazott a végezhető tevékenység folytatását kizáró foglalkozástól eltiltás hatálya alatt és a közalkalmazottak jogállásáról szóló 1992. évi XXXIII. törvény 20.§ (2c) bekezdésében meghatározott követelményeknek megfelel,
* a pályázó szakmai gyakorlatát igazoló dokumentum,
* szakmai önéletrajz,
* az intézmény vezetésére, fejlesztésére vonatkozó program, vezetői elképzelések,
* nyilatkozat arról, hogy a pályázó pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul,
* nyilatkozat arról, hogy a pályázó beleegyezését adja pályázata tartalmának a pályázat elbírálásában, a kinevezésben közreműködő személyek általi megismeréséhez,
* nyilatkozat a vagyonnyilatkozat-tételi kötelezettség teljesítéséről.

**A vezetői beosztás betölthetőségének időpontja:** 2014. szeptember 1.

**A pályázat benyújtásának határideje:** A Nemzeti Közigazgatási Intézet honlapján a hirdetést követő 45 nap.

**A pályázati kiírással kapcsolatosan további információt** Mosonmagyaróvár Térségi Társulási Tanács elnöke dr. Nagy István nyújt a 06/96 577-804 telefonszámon.

**A pályázat benyújtásának módja:** postai úton, Mosonmagyaróvár Térségi Társulás elnökének címezve Mosonmagyaróvár Város Önkormányzatának címére (9200 Mosonmagyaróvár, Fő u.11.) A borítékon kérjük feltüntetni, Kistérségi Gyermekjóléti és Családsegítő Szolgáltató Központ magasabb vezetői pályázat.

**A pályázat elbírálásának módja, rendje:**

A pályázó(ka)t a benyújtási határidő után a Mosonmagyaróvár Térségi Társulás Tanácsa által létrehozott eseti bizottság – a jogszabályokban előírt határidők betartásával - meghallgatja. A bizottság írásos véleményét mérlegelve a Társulási Tanács az elbírálás határidejéig meghozza döntését.

**A pályázat elbírálásának határideje:** A benyújtási határidőt követő első társulási tanács ülés.

**A pályázati kiírás további közzétételének helye:**

- a Nemzeti Közigazgatási Intézet internetes oldalán,

- Társulás azon önkormányzatainak székhelyén a helyben szokásos módon, akik a

szolgáltatást igénybe veszik

- Mosonmagyaróvár város honlapján: [www.mosonmagyarovar.hu](http://www.mosonmagyarovar.hu)”

- Mosonmagyaróvár Térségi Társulás honlapján a [www.mosonmagyarovarikisterseg.hu](http://www.mosonmagyarovarikisterseg.hu)

Mosonmagyaróvár, 2014. február 12.

Dr. Nagy István s.k.

elnök